شەفەق نیوز/ سەرچەوەیگ حکومەتی لە دیالە، ئمڕوو چوارشەممە،
خەوەردا ک لایەن ئیرانی لە دوێەکەو دوو هێڵ کارەبا لەبان دیالە بڕی.
سەرچەوەگە ئەرا ئاژانس شەفەق نیوز وت: لایەن ئیرانی دوو هێڵ
دیالە - میرساد ٤٠٠ کەی ڤی، و هێڵ خانەقین - سەرپوڵ زەهاو ١٥٠ کەی ڤی بڕیە، لەوەر هووکارەیل
نادیاریگ.
ئەراوە، چالاکوانەیل و هاوڵاتییەیل خانەقین دیرن ئامادەکاری
ئەرا خۆپیشاندانیگ ناڕەزایی ئەرا ئیوارەی ئمڕوو شەممە، کەن لەوەر خراوی کارەباگە لە
گشت قەزاگە.
وەگورەی سەرچەوەیگ لەناو ئاماداکارەیل ناڕەزایەتیەیلە ئەرا
ئاژانس شەفەق نیوز وت: نیاز و بانگوازیگ هەس ئەرا بڕین ری مەنزەریە و پەرویزخان سنوری
وەرەو خوار خانەقین، تا جەختیگ بکریەێد بان لایەن ئیرانی و حکومەت عراق تا کارەبای
شارەگە باێدەو.
خەڵکەگەیش ئەرا ئاژانس شەفەق نیوز وتن: لە ماوەی ٤٨ ساعەت
گوزەیشتە تەنیا ٧ ساعەت کارەبا هاتگە، گ بویە هووکار گرفتەیل گەورەیگ لە حانەقین، و
پەک کار و بەرژەونەیویل ژیانی خست.
